ועדת העלייה, הקליטה והתפוצות, כנסת 25, פרוטוקול מספר 53, 2023-05-29 00:00

עודד פורר: אני מתכבד לפתוח את ישיבת וועדת העלייה והקליטה

עודד פורר:  הנושא הוא, זה דיון מעקב על נוהל החירום

עודד פורר:  טוב, בדיון האחרון קיימנו פה דיון עם מנהל רשות האוכלוסין לגבי הבעיה שנוצרה פה בהיעדר איזשהו מתן שירות לאשרות עבור עולים חדשים, תיירים ומבקשי שינוי מעמד

עודד פורר:  אנחנו ביקשנו גם להקצות לשכות ייעודיות לטובת העניין הזה, וגם ביקשנו לשקול מחדש ביטול נוהל החירום לעולים מרוסיה ובלרוס החל מהאחד ביוני

עודד פורר:  כמובן שאני חייב לציין ולהודות גם לפחות על המקרים הפרטניים שהופיעו פה ניתן מענה, אבל מעבר לכך אני רוצה לשמוע איזשהו עדכון, מה ואיפה אנחנו עומדים בעניין הזה

עודד פורר:  נתחיל מרשות האוכלוסין

יואל ליפובצקי: בוקר טוב, יושב ראש הוועדה וחברי הכנסת

יואל ליפובצקי:  לגבי האפוסטיל, בחנו את הנושא שוב

יואל ליפובצקי:  החלטנו להאריך את הפטור מהאפוסטיל גם לאוקראינים שזה מראש השארנו גם למי שבא מרוסיה וגם בלרוס, עד ה-31 באוגוסט

יואל ליפובצקי:  זאת אומרת בשלושה חודשים

עודד פורר: יישר כוח

יואל ליפובצקי: ונבדוק לקראת התאריך הזה, אנחנו נבחן עוד פעם מה קורה באמת במדינות האלה, והאם באמת יש כזה קושי כמו שיש היום או שכבר לא יהיה קושי

יואל ליפובצקי:  כמובן שאת כל המסמכים הם יצטרכו להביא, תעודות יושר וכו'

יואל ליפובצקי:  אבל, מבחינת האפוסטיל, לא יצטרכו לאף תעודה

יואל ליפובצקי:  מבחינת רישום עולים בלשכות, קיבלנו ממשרד הקליטה רשימה של כל מי שעלה ויש להם את הטלפון

יואל ליפובצקי:  חילקנו את זה בין כל הלשכות שלנו בארץ, בעצם לפי אזורי מגורים

יואל ליפובצקי:  בקובץ שקיבלנו כתוב גם איפה אותו עולה חי

עודד פורר: אתה מדבר על אלה שכבר קיבלו תעודת עולה בעצם

עודד פורר:  שרק צריכים להוציא תעודת זהות

יואל ליפובצקי: כן

עודד פורר: אלה שצריכים להוציא תעודת זהות

יואל ליפובצקי: קיבלו אשרת עולה - - -     

עודד פורר: אין להם תעודת עולה, אבל יש להם אשרת עולה

עודד פורר:  יש להם מעמד עולה

יואל ליפובצקי: נכון, אבל אין להם תעודת זהות

עודד פורר: כן

יואל ליפובצקי: ואז יש להם בעיה

יואל ליפובצקי:  אז אנחנו ניצור איתם קשר

יואל ליפובצקי:  אנחנו נזמין אותם באופן יזום בשעות מסוימות לאורך היום, כשאין לנו קהל אחר, וניתן להם בעצם את השירות שהם צריכים

יואל ליפובצקי:  מבחינת, עלו כל מיני מקרים הומניטריים כאלה ואחרים, פתחנו לתקופה של הפרויקט, של פרויקט הדרכונים, לחודש-חודש וחצי הקרובים, מייל לכל מרחב

יואל ליפובצקי:  אנחנו מפוזרים על כל רחבי הארץ, ומחולקים ל-6 מרחבים עם 6 מנהלי מרחב

יואל ליפובצקי:  פתחתנו מייל שכמובן הכל מפורסם באינטרנט וכו', שמקרים באמת חריגים יישלחו לשם, ומנהלי המרחב והצוות שלהם עוברים על זה כל יום

יואל ליפובצקי:  ומה שבאמת יהיה חריג ולא דברים פשוטים, אז הם יתנו לאחת הלשכות באזור, כי ארבע הלשכות הגדולות - - -     

עודד פורר: אפשר לשלוח מייל בשפה הרוסית?     

יואל ליפובצקי: יהיה לנו יותר קשה, כי אין לנו הרבה קוראי רוסית, לצערי

זאב אלקין: אבל, מה קורה עם אלה שעוד לא קיבלו מעמד עולה?     

יואל ליפובצקי: תכף

זאב אלקין: ולא יכולים, אוקיי, כי זאת הייתה השאלה

יואל ליפובצקי: אני אומר, תכף אני אגיע

עודד פורר: תן לו

יואל ליפובצקי: היו הרבה שאלות

יואל ליפובצקי:  אז זה לגבי החבר'ה האלה

יואל ליפובצקי:  למשל, רישום ילדים, כאלה ישראלים שלא רשמו מסיבות שלהם את הילד במדינות אחרות ורוצים עכשיו לעשות את זה

יואל ליפובצקי:  בעיות בריאות כאלה ואחרות וכו'

יואל ליפובצקי:  יש הסכמה שהגיעו, על זה בטח אתה מעודכן, שר הפנים ושר הקליטה, שהעברנו להם כמות מסוימת של תקנים, ואני מקווה שבעוד חודש יתחילו כבר לתת לעולים שמגיעים עם אשרת עולה את השירות הזה של תעודת הזהות, כבר בנתב"ג, ולא כמו - - -     

עודד פורר: מה שהיה, עד מתי הפסקתם את זה?     

יואל ליפובצקי: נכון

יואל ליפובצקי:  עד הקורונה

יואל ליפובצקי:  כשהתחילה הקורונה ואז היה אסור להיות במגע, הפסיקו

עודד פורר: התעודות שיינתנו יהיו ביומטריות כבר?     

יואל ליפובצקי: לא, אז זה המשפט הבא, הקדמת את המשפט הבא

יואל ליפובצקי:  כרגע, זמניות

יואל ליפובצקי:  החוק הביומטרי כיום מסמיך אך ורק את עובדי משרד הפנים ורשות האוכלוסין

יואל ליפובצקי:  זאת אומרת, לפי החוק גם עובד מדינה ממשרד אחר, אסור לו לעשות הרכשות ביומטריות

יואל ליפובצקי:  אנחנו כן פרסמנו תזכיר חוק, ואנחנו רוצים להרחיב את זה

יואל ליפובצקי:  אז ברגע שזה יעבור בכנסת, אז אנחנו נוכל להסמיך גם את משרד הקליטה

יואל ליפובצקי:  והכוונה של התקנים האלה - - -     

עודד פורר:  יכול להגיד לך שככל שהחוק הזה יגיע לכנסת, אם הוא יבוא לוועדת העלייה והקליטה, הוא יעבור מהר

עודד פורר:  בוועדות אחרות אני לא יודע

יואל ליפובצקי: באיזו ועדה זה יהיה?     

עודד פורר: אני מניח שזה ועדת פנים

יואל ליפובצקי: יכול להיות אפילו ועדת חוקה, אני לא בטוח

עודד פורר: אין שום בעיה להביא את זה לפה

עודד פורר:  לוועדה, יש לה את הסמכות לחוקק

יואל ליפובצקי: בכל מקרה, הכוונה של התקנים שהעברנו למשרד הקליטה, על מנת שישמשו לעשות להם ביומטרי כבר בנתב"ג ולחסוך להם בכלל אחר כך את הנסיעה אלינו

יואל ליפובצקי:  לגבי עולים, אז כפי שמשרד הקליטה עדכן אתכם, ה-"one stop shop" נסגרים לעולים מרוסיה ובלרוס, ורק אוקראינים ימשיכו בינתיים לקבל

יואל ליפובצקי:  אחר כך - - -     

עודד פורר: לא יודע, אולי היום שר הקליטה יגיד משהו אחר

יואל ליפובצקי: יכול להיות, אני לא יודע

יואל ליפובצקי:  אני אומר את מה שאני יודע נכון להיום

עודד פורר: הפתרון הכי פשוט היה שמשרד העלייה והקליטה, בשלוש הלשכות שכן נותנות את ה-"one stop shop", היה גם מקבל את העולים מרוסיה ובלרוס

יואל ליפובצקי: זה בכל מקרה החלטה שלנו

יואל ליפובצקי:  אנחנו, אין לנו התנגדות להצעה הזו

יואל ליפובצקי:  בכל מקרה, מה שיהיה כרגע, פשוט נחזור לעבוד כמו שעבדנו בעבר, עד בעצם כל המלחמה הזאת

עודד פורר: לא, אבל בעצם מה קורה בלשכות שלכם

עודד פורר:  אין שירות, הרי, עד ה-15 ביוני, אין שירות לגבי אשרות

יואל ליפובצקי: חוץ מחריגים

קריאה: איך אתם יודעים שהם חריגים?     

יואל ליפובצקי: שולחים מייל

יואל ליפובצקי:  פתחנו מיילים ייעודיים

יואל ליפובצקי:  ועוברים על הפניות

עודד פורר: אבל מה באמת אמור לעשות, עכשיו אנחנו מגיעים לשאלה שגם חבר הכנסת אלקין ביקש, אתה יודע שהיא אחת השאלות המרכזיות – מה אמור לעשות אותו עולה פוטנציאלי שזקוק לשינוי מעמד והגיע לכאן עם כל המסמכים, עם הכל, וכל מה שנשאר לו זה לעשות את אותו שינוי מעמד

עודד פורר:  מה הוא אמור לעשות עד אז?     

יואל ליפובצקי: הוא אמור לעשות בדיוק את מה שהוא עשה בעבר

יואל ליפובצקי:  עד המלחמה

יואל ליפובצקי:  הוא הגיע לפה תייר, הוא החליט לא להגיע לפה כעולה חדש

עודד פורר: לא, לא, לא

יואל ליפובצקי: שנייה, תן לי רק לנסות לסיים

יואל ליפובצקי:  בעבר היה הליך שעבד על המלחמה, עד שהקימו בעצם את ה-"one stop shop" האלה

עודד פורר: לא, אמור ללכת ללשכות שלכם אבל הלשכות שלכם סגורות בפניו

יואל ליפובצקי: הוא יכול לשלוח מייל או ללכת ללשכה ולבקש תור

יואל ליפובצקי:  בכל מקרה, אף פעם לא קיבלו אותם ברגע שהוא הגיע ללשכה

יואל ליפובצקי:  אז הוא יכול לבוא, להגיד שהוא רוצה לעלות, להשאיר את הפרטים שלו

יואל ליפובצקי:  יחזרו אליו

עודד פורר: הדברים, הרי, עלו גם בדיון הקודם

עודד פורר:  אחד, המצב בעבר הוא לא המצב הזה

עודד פורר:  יש היום מצב של "go/no go" שמדינת ישראל מאפשרת לעולים להגיע לכאן, וגם אומרת להם "נוכח המלחמה בין רוסיה לאוקראינה"

יואל ליפובצקי: החליטו לעצור את זה ברוסיה ובלרוס

יואל ליפובצקי:  כל עוד עוצרים את ההליך הזה, אז הם חוזרים לקבל מאיתנו מעמד, כמו שהיה תמיד

עודד פורר: "נתיב" עצרו את ה-"go/no go"?     

קריאה: לא, עדיין תהליך "go/no go" ממשיך לעבוד

קריאה:  לא קיבלנו שום הנחיה לעצור את התהליך

עודד פורר: אז זה דבר אחד

יואל ליפובצקי: אז כנראה שיגיע אליכם, כי אני מבין שכל עוד ה-"one stop shop" יהיה רק לאוקראינים, אז בעצם - - -     

עודד פורר: זה אחד

עודד פורר:  עכשיו, דבר שני - - -     

יואל ליפובצקי: אין יותר את הצורך הזה

זאב אלקין: לא, יש

זאב אלקין:  הוא יכול לעזור בנתב"ג

עודד פורר: קודם כל, הצורך קיים לגבי אלפים שנמצאים פה היום

יואל ליפובצקי: אז הם ישלחו מייל ללשכה, כמוש היו עושים תמיד, נקבע להם תור - - -     

עודד פורר: לא, היו כאלה שהיה להם תור שבוטל

יואל ליפובצקי: קודם כל, לא היו כמעט כאלה

יואל ליפובצקי:  זה לא נכון

יואל ליפובצקי:  כמעט לא היו כאלה, כי הם כולם התקבלו ב-"one stop shop"

יואל ליפובצקי:  עכשיו, המשחק השתנה ברגע שזה רק לאוקראינים

עודד פורר: ה-"one stop shop" נסגר להם, לדעתי, באחד באפריל

יואל ליפובצקי: לא

קריאה: ב-15 באפריל

יואל ליפובצקי: ב-15 באפריל, כל מיש הגיע עד ה-15 באפריל, שזה היה לפני חודש בער, חודש וקצת, הם התקבלו

עודד פורר: ואלה שקבעו תורים ונדחו? גם היום, הם לא יכולים, היום ניתן לקבוע תור ל-16 ביוני? אפשר לקבוע תור?     

יואל ליפובצקי: יקבעו להם תור לאחר שנסיים

עודד פורר: אני שואל, ב-16 ביוני, אני יכול היום לקבוע תור ל-16 ביוני?     

יואל ליפובצקי: אני לא יודע

עודד פורר: אני יכול לקבוע תור בכלל?     

יואל ליפובצקי: לתארים? לעלייה? שוב, כרגע אנחנו כפי ששר הפנים הנחה אותנו, לתת שירות לישראלים

עודד פורר: אני אפילו לא יכול לקבוע תור

יואל ליפובצקי: אתה יכול לקבוע תור לעוד חודש וחצי

עודד פורר: בתור אחד שהגיע לפה, לא, אני גם לא יכול לקבוע תור לעוד חודש וחצי

יואל ליפובצקי: למה לא? אתה יכול להשאיר פרטים, וברגע שהם יתחילו לקבל, הם יקראו לכולם

עודד פורר: אני הייתי פה ב-16 באפריל, אני עליתי לפה ב-16 באפריל במנגנון "go/no go" שמדינת ישראל פתחה

עודד פורר:  משרד העלייה והקליטה סגר את שעריו

יואל ליפובצקי: אז תבקשו ממשרד העלייה והקליטה לקבל אותם

עודד פורר: זה מה שביקשתי, אבל אני אומר - - -     

יואל ליפובצקי: אנחנו מקצים עובדים לשם

עודד פורר: אני ביקשתי שני דברים

עודד פורר:  אני ביקשתי, אחד, ממשרד העלייה והקליטה, את שלוש הלשכות, לאפשר לקבל שם

עודד פורר:  אני לא מבקש בכל הארץ, ואת אותה "one stop shop" בכל הארץ

עודד פורר:  אבל, ביקשנו את אותן שלוש הלשכות האלה להשאיר פתוחות גם לעולים מרוסיה ובלרוס

עודד פורר:  מאחר ויש פה כאלה

עודד פורר:  הדבר השני שביקשנו, ואת זה ביקשנו מכם לחילופים, אמרתי את זה גם לשר שלך וגם לשר העלייה והקליטה, לחילופין, שיוכלו להתקבל כדי להוציא אשרה באחת הלשכות של משרד הפנים

עודד פורר:  אחת מהשתיים

עודד פורר:  אי אפשר לסגור

עודד פורר:  סגרתם אותם מכל הכיוונים

עודד פורר:  עכשיו, צריך להבין

עודד פורר:  לאנשים שהגיעו לכאן, אין להם עבודה, אין להם, אסור להם עבודה, מה זה אין להם עבודה? אסור להם לעבוד

עודד פורר:  אין להם ביטוח רפואי

עודד פורר:  הם הגיעו לכאן כדי לעשות עלייה

עודד פורר:  הם, לצורך העניין, עולים חדשים בפוטנציאל, ב-"go/no go", 96 או 97 אחוזים מהאלה שהגיעו ככה, סיימו את מהלך העלייה

יואל ליפובצקי: תראו, אנחנו כרגע מתמקדים, כמו שאתה יודע - - -     

עודד פורר: את זה אני יודע

יואל ליפובצקי: באזרחים ישראליים שמחכים שמונה חודשים לדרכון עד לפני חודש וחצי

יואל ליפובצקי:  בסופו של דבר, אתה, השמיכה קצרה

יואל ליפובצקי:  מבקשים מאיתנו לעשות הכל באותו יום, שאין אפשרות כזאת

עודד פורר: לא, לא מבקשים מכם לעשות הכל

עודד פורר:  אני רק אומר, יש דברים, יש איזשהם שירותים שגם אם אתה מצמצם אותם אתה לא יכול לסגור אותם לחלוטין

עודד פורר:  אתה לא יכול לסגור אותם לחלוטין

יואל ליפובצקי: אז מי שמרגיש שהמקרה שלו חריג, יכול לשלוח למיילים האלה של המרחבים

יואל ליפובצקי:  ואם באמת זה משהו חריג, אז אנחנו ננסה לקבל אותם

שלומית אבינח: אתם פרסמתם את המיילים ללשכות - - -      

עודד פורר: רק שלא ישלח אותם ברוסית

יואל ליפובצקי: הכל מפורסם, כן

עודד פורר: רק שלא ישלח אותם ברוסית

עודד פורר:  מה שאני מציע זה שמשרד העלייה והקליטה, שסגר את הלשכות בפני אותם אנשים, אולי יפתח את המרחבים ואת הסניפים שלו, כדי שהם יבואו אליכם, ישלחו מכם מייל מתורגם למשרד הפנים, ואז משרד הפנים

עודד פורר:  השארתם פה קבוצה שלמה של אנשים שעוד תגיע, גם תמשיך ותגיע, בלי פתרון

עודד פורר:  זה, אני מסתכל על שניכם, כי בסוף, אותי לא מעניין משרד העלייה והקליטה, משרד הפנים, המשרד להגנת הסביבה

עודד פורר:  זה לא מעניין, זה ממשלת ישראל

עודד פורר:  זה מדינת ישראל

עודד פורר:  מדינת ישראל, זה הפרצוף שלנו

יואל ליפובצקי: אני מסכים איתך

יואל ליפובצקי:  לנו יש פתרון לעוד כחוש

יואל ליפובצקי:  בחודש הזה שעכשיו, אם אנחנו נצליח להכניס אותם בין לבין, עם אלה שקיבלו כבר אשרת עולה, אז יכול להיות שנעשה את זה

יואל ליפובצקי:  אבל, כרגע אנחנו מתמקדים במי שקיבל אשרת עולה שרק צריך תעודת זהות

יואל ליפובצקי:  מי שמגיע כתייר, אני אפילו לא יודע אם הבדיקה של "נתיב" הושלמה לגביו

יואל ליפובצקי:  לא השולמה

יואל ליפובצקי:  הוא בטח יצטרך בלשכה לקבל, איך?     

קריאה: את השאלון

יואל ליפובצקי: את השאלון של "נתיב", בכל מקרה

יואל ליפובצקי:  זאת אומרת, גם אם הוא יבוא אליי הוא לא יקבל עכשיו את המעמד

יואל ליפובצקי:  הוא צריך לקבל שאלון "נתיב", ללכת הביתה, למלא אותו שעות

עודד פורר: היא הנותנת, אגב

עודד פורר:  היא הנותנת

עודד פורר:  אנחנו נמצאים במצב שבו נמצאת פה קבוצה שלמה של אנשים, שעוד מעט הם יהיו אזרחי ישראל, כי מדינת ישראל פתוחה בפניהם ואמרה שאנחנו יודעים שאתם במצב בעייתי באזור הלחימה ברוסיה-אוקראינה-בלרוס

עודד פורר:  כל האזור הזה הוא אזור בעייתי

עודד פורר:  אנחנו יודעים שאתם נמצאים במצב בעייתי, בואו לכאן

עודד פורר:  הם באים לכאן, הם לא יכולים לעבוד, הם לא יכולים לקבל ביטוח בריאות

עודד פורר:  הם לא יכולים

עודד פורר:  הם לא יכולים להתחיל ללמוד עברית

עודד פורר:  הם עם ילדים - - -     

יואל ליפובצקי: אבל זה גם היה המצב בעבר, דרך אגב

עודד פורר: הם הרבה פעמים עם ילדים

יואל ליפובצקי: לפני המלחמה, זה בדיוק מה שאתר מתאר

עודד פורר: אבל, אנחנו במלחמה

עודד פורר:  המלחמה לא הסתיימה

יואל ליפובצקי: אבל, המלחמה היא לא ברוסיה ובלרוס

עודד פורר: אבל היא לא הסתיימה המלחמה היא בין רוסיה לאוקראינה

יואל ליפובצקי: באוקראינה

עודד פורר: היא עדיין זה והיא משפיעה גם על אזרחים רוסים

עודד פורר:  זאת הסיבה

עודד פורר:  זאת הסיבה

עודד פורר:  אומרים את זה "נתיב", אומר את זה משרד החוץ

עודד פורר:  היא לא הסתיימה

עודד פורר:  אותם תנאים שהיו לפני חצי שנה, לא השתנו

עודד פורר:  הם לא השתנו

עודד פורר:  להיפך

עודד פורר:  החלון הזה ילך וייסגר

עודד פורר:  משרד העלייה והקליטה

אלה סבן: טוב, אני חושבת שיואל, לפחות בנקודות שלנו, כבר עדכן בהכל

אלה סבן:  אז כמו שאמר יואל, אנחנו בודקים באמצעותם מי שכבר יש לו מעמד

אלה סבן:  הם יזמנו אותם, הם יקבלו תעודות זהות

אלה סבן:  והסיכום שבין שר הפנים לשר העלייה והקליטה להתחיל ולהנפיק תעודות זהות זמניות לעולים שמגיעים, ולחסוך מהם את זמן ההמתנה

אלה סבן:  ולגבי ה-"one stop shop", ההחלטה כרגע היא בעינה

עודד פורר: מה? אז מה אומר משרד העלייה והקליטה על הפניות האלה? אני עכשיו עולה, אני עליתי לפה ב-16 באפריל, אני נמצא פה כבר חודש וחצי, ואין לי אפשרות להתפרנס, אין לי אפשרות לקבל ביטוח רפואי

עודד פורר:  הגעתי לכאן במנגנון ה-"go/no go"

עודד פורר:  אני פונה למשרד העלייה והקליטה, מה התשובה שאני מקבל?     

אלה סבן: אתה צריך ללכת לפנות לרשות האוכלוסין

עודד פורר: רשות האוכלוסין, אני פונה למשרד העלייה והקליטה ואני אומר להם, תקשיבו רשות האוכלוסין לא מוכנים לקב אותי, יש מצבע דרכונים והם לא מוכנים לקבל אותי

עודד פורר:  אני לא יכול לקבוע תור, אולי לעוד שלושה חודשים

עודד פורר:  אני לא מסוגל

עודד פורר:  מה התשובה שנותנים?     

אלה סבן: אין לנו פתרון

עודד פורר: תלך מפה

עודד פורר:  זאת התשובה

עודד פורר:  בכל כך הרבה מילים, משרד העלייה והקליטה ומשרד הפנים הודיעו לכל מי שעלה לכאן אחרי ה-15 באפריל מרוסיה ובלרוס במנגנון ה-"go/no go" – אנא חזור למדינת המוצא שלך

עודד פורר:  אתה לא תוכל לעלות למדינת ישראל ככה

עודד פורר:  אולי תעלה, אולי לא תעלה

עודד פורר:  פה, השערים נסגרו

עודד פורר:  סגרתם את השערים

עודד פורר:  זאת המשמעות

עודד פורר:  אני לא אומר כהתרסה, אני מנסה להסביר לכם את המצב

עודד פורר:  כך זה נראה

עודד פורר:  עכשיו, הדבר שהכי מרגיז, הוא שאם רוצים לקבל החלטה על סגירת שערים, צריך להיות מספיק אמיצים

עודד פורר:  להסתכל בעיניים ולהגיד שסגרנו את השערים

עודד פורר:  לא לגרור אנשים לבוא לפה, לא לתת להם שום פתרון ולסגור בפניהם את השערים ולגרש אותם

עודד פורר:  מה הרעיון? מה הרעיון? תוך כדי, אני מקבל פה הודעות שרשות האוכלוסין לא משיבה למיילים הומניטריים

עודד פורר:  יש העתקים של מיילים שנשלחו לפני יותר משבוע, כולל מקרים קשים של רישום תינוקות

עודד פורר:  רשות האוכלוסין לא משיבה

יואל ליפובצקי: טוב, אני לא מכיר את זה שלא משיבים כי אני יודע שכן משיבים

יואל ליפובצקי:  מה שאנחנו רואים שהוא הומניטרי אנחנו מעבירים ללשכות האחרות, חוץ מהארבע האלה שמתעסקות

עודד פורר: כמה מיילים קיבלתם בשבוע האחרון?     

יואל ליפובצקי: לא יודע

יואל ליפובצקי:  לא יודע את הנתון

עודד פורר: אתה יכול לבדוק תוך כדי?     

יואל ליפובצקי: תוך כדי, לא חושב - - -     

עודד פורר: תנסה לבדוק כמה קיבלתם, וכמה מהם אישרתם אותם כהומניטרי

עודד פורר:  זאת אומרת, כמה מהם קיבלו באמת תורים הומניטריים

עודד פורר:  "נתיב", בבקשה, גנאדי

עודד פורר:  לא, לא קבעו תורים

עודד פורר:  אנחנו ביקשנו שתקבעו באופן אוטומטי תורים לכל מי שביטלו לו

עודד פורר:  לא עשיתם את זה, נכון?     

יואל ליפובצקי: צריך לבדוק בכל מקרה

עודד פורר: יואל, אתם לא קבעתם, אנחנו בדיון הקודם ביקשנו שכל מי שביטלו לו את התור, שייקבעו לו אוטומטית תור חדש

יואל ליפובצקי: ייקבעו לא בהמשך

עודד פורר: מתי זה בהמשך?     

יואל ליפובצקי: אין אוטומטית

יואל ליפובצקי:  זה עובד שצריך לשבת אחד אחד, להרים טלפונים, לקבוע אחד אחד

יואל ליפובצקי:  זה לא משהו גורף של לחיצת כפתור

עודד פורר: כן, אבל היה כבר, אני לא מסתכל על העובד, אני מסתכל על מי שקבע לעצמו תור, ישב כבר, דיבר עם המשרד, היה לו תור

עודד פורר:  ביטלתם לו את התור

יואל ליפובצקי: אנחנו נחזור אליו עם תור חדש

עודד פורר: מתי?     

יואל ליפובצקי: אחרי שנסיים את הפרויקט של הדרכונים

יואל ליפובצקי:  אני מעריך עוד משהו כמו שבועיים-שלושה

יואל ליפובצקי:  כמעט כל מי שהיה לו תור, עשינו לא הארכה גורפת

יואל ליפובצקי:  זאת אומרת, הויזה שהייתה לו, המעמד, הוארך בחצי שנה

יואל ליפובצקי:  לא היה צריך לבוא, לא הפסיד יום עבודה ולא שילם אגורה

עודד פורר: איזה יום עבודה?     

יואל ליפובצקי: אם הוא מגיע אלינו - - -     

עודד פורר: איזה יום עבודה? התייר עובד?      

יואל ליפובצקי: לא תייר

עודד פורר: מותר לו?     

יואל ליפובצקי: אמרתי שרוב אלה שהיה להם תורים זה אנשים שנמצאים במעמד

יואל ליפובצקי:  והם, הארכנו להם את הויזות

יואל ליפובצקי:  עכשיו, הארכנו את הויזות לתקופה קצת יותר ארוכה מהתקופה של פרויקט הדרכונים, כדי להשאיר, בהתחלה, תשפיל שאליו אנחנו נזמין את כל מי שלא היה עם מעמד, כל מי שרוצה עכשיו להגיש בקשה כתייר, ואחר כך נגיע למי שמשודרג

יואל ליפובצקי:  זאת אומרת, לעשות איזשהו מדרג לפי רמת הצורך

עודד פורר: משרד המשפטים פה?     

שלומית אבינח: כן

עודד פורר: מי?     

שלומית אבינח: חנן

חנן ארליך: חנן ארליך, אני מתעסק בנושא משרד הקליטה

נדב גולני: נדב גולני, אני מתעסק בענייני אוכלוסין

עודד פורר: אותי מעניין מה התשובה של מדינת ישראל לכל מי שהגיע לכאן אחרי ה-15 באפריל מרוסיה ובלרוס

נדב גולני: אנחנו הישבנו אתמול במכתב - - -     

עודד פורר: כן, ראיתי את התשובה שלכם

עודד פורר:  אני מנסה להבין, אני לא הצלחתי להבין מה מדינת ישראל אומרת לאנשים האלה

נדב גולני: שוב, הנושא הזה מצוי בתחום אחריותה של רשות האוכלוסין

נדב גולני:  אנחנו משרד המשפטים, כשאנחנו מסתכלים על המתווה הזה, וקראנו את המכתב, ופנינו, כמובן, גם לרשות האוכלוסין וגם למשרד הקליטה, כדי לקבל את ההתייחסויות שלהם

נדב גולני:  אנחנו מצאנו שמדובר בסופו של דבר במתווה סביר ומאוזן, בפרק זמן תחום בזמן, שנותן מענה לאינטרסים - - -     

עודד פורר: הוא לא תחום בזמן

נדב גולני: לא, מתווה הדרכונים תחום לחודש עם אפשרות להארכה לשבועיים נוספים

יואל ליפובצקי: תחום לחודש עם אפשרות, השר, יש לו אפשרות להאריך בעוד שבועיים

נדב גולני: במהלך התקופה התחומה בזמן הזאת, נעשתה הארכה אוטומטית של אשרות

נדב גולני:  המוקד של הפעילות הועבר ללשכות אחרות

עודד פורר: לא, לא, לא

עודד פורר:  ממש לא

עודד פורר:  לא הועבר

עודד פורר:  לא הועבר ללשכות אחרות

עודד פורר:  האשרות

נדב גולני: לא, במקום האשרות, לא - - -     

עודד פורר: אין לשכות אחרות שנותנות אשרות

עודד פורר:  מתווה דיבר על ארבע לשכות מרכזיות

עודד פורר:  דה-פקטו, נסגרו כל הלשכות

נדב גולני: לא, ממה שאנחנו יודעים, קודם כל נעשתה הארכה אוטומטית של מרבית האשרות

נדב גולני:  והפעילות של ארבע הלשכות הגדולות הועברה, בעיקר בהיבטי מרשם, ללשכות האחרות

נדב גולני:  לרשות האוכלוסין

עודד פורר: לא

יואל ליפובצקי: כן, המתווה מראש היה כמו שהוא היום

יואל ליפובצקי:  לא יודע מי מספר לך שלא

עודד פורר: בוטלו תורים

עודד פורר:  בוטלו תורים

יואל ליפובצקי: בוטלו תורים לכולם בכל הלשכות מסיבה מאוד פשוטה

יואל ליפובצקי:  ארבע הלשכות הגדולות הן הלשכות שמקבלות הכי הרבה, נותנות שירות להכי הרבה אזרחים במדינת ישראל

יואל ליפובצקי:  האזרחים שצריכים שירותים אחרים חוץ מדרכון, באים עכשיו ללשכות מסביב לקבל שירות

יואל ליפובצקי:  אי אפשר להגיד - - -     

עודד פורר: לא

עודד פורר:  אתה לא נותן אשרות

עודד פורר:  אני לא יכול לקבל אשרה

יואל ליפובצקי: א אשרה

יואל ליפובצקי:  דיברתי על אזרחים ישראלים שמגיעים עכשיו, יש עוד המון שירותים חוץ מדרכון אצלנו

יואל ליפובצקי:  ובגלל שהלשכות הכי גדולות הן אלה שנותנות רק לדרכונים, כל שאר האוכלוסייה, יש גם קצת אזרחים במדינת ישראל, כמו שאתה יודע, וצריך לתת להם - - -      

עודד פורר: אני לא אוהב את הטון הזה

עודד פורר:  לא, אני לא אוהב את הטון הזה, כי אין פה שום דבר שנוגד את אזרחי מדינת ישראל

יואל ליפובצקי: לא, כי אתם מעירים, אתה ניזון מכל מיני כאלה שרק מחפשים - - -     

עודד פורר: אני לא ניזון מכל מיני כאלה

יואל ליפובצקי: לתת לך עובדות לא נכונות

יואל ליפובצקי:  ואתה מציג אותנו עם עובדות לא נכונות

עודד פורר: מחלקות האשרות, אתם פה בוועדה, הצגתם שיסגרו ארבע מחלקות מרכזיות, לא הצגתם, סליחה, גילינו את זה, שייסגרו בבאר שבע, חיפה, ירושלים, תל אביב

עודד פורר:  דה-פקטו, כל מחלקות האשרות במדינת ישראל סגורות

יואל ליפובצקי: אז זה לא, אז עוד פעם, אתה לא מדייק

עודד פורר: לאיזו מחלקת אשרות אני יכול לפנות עכשיו? באיזה מחלקת אשרות, איפה אני יכול לקבל תור למחלקת אשרות?     

יואל ליפובצקי: שוב, עשינו כמה צעדים - - -     

עודד פורר: אשרות

עודד פורר:  אשרות

עודד פורר:  אני שואל

יואל ליפובצקי: עשינו כמה צעדים

עודד פורר: אמרת לי שאני לא מדייק, נכון?     

יואל ליפובצקי: נכון

עודד פורר: אז תדייק אותי

יואל ליפובצקי: אז אני אומר

עודד פורר: שאלתי אותך

יואל ליפובצקי: אני מנסה לדייק אותך

עודד פורר: לא תהליכים

עודד פורר:  ארבע לשכות נסגרו

עודד פורר:  איפה, באיזו לשכה בארץ, באילת אני יכול לקבל תור לאשרות?     

יואל ליפובצקי: שוב

יואל ליפובצקי:  אתה שואל את השאלה הזו אבל זה לא כזה - - -     

עודד פורר: אבל, זאת השאלה שאני שואל

יואל ליפובצקי: אבל אני מנסה לענות ואני לא מצליח כי אתה רוצה לקבל תשובה מסוימת, כי זה מה שמוכרים לך החברים

יואל ליפובצקי:  אנחנו סגרנו בארבע הלשכות הגדולות את אשרות, נכון, במסגרת מתן שירות לאזרחי מדינת ישראל לדרכונים

יואל ליפובצקי:  כי אזרח היה מחכה שמונה חודשים, לא חודש ולא חודשיים, אלא שמונה חודשים, ורוצים לפתור את זה

יואל ליפובצקי:  סגרנו את מחלקות האשרות האלה

יואל ליפובצקי:  הארכנו לכל מי שהייתה לו ויזה בתוקף, שזה כמעט כל האנשים, ואתם מתעלמים מזה כל הזמן

יואל ליפובצקי:  זה כמעט כל האנשים בלעי האשרות בארץ, חוץ מהתיירים שתכך נדבר עליהם, הארכנו את הויזות שלה בחצי שנה

יואל ליפובצקי:  זאת אומרת שכולם פה חוקיים

יואל ליפובצקי:  כולם מקבלים את מה שמגיע להם, ואותו מעמד שהיה להם קודם

יואל ליפובצקי:  מי שנשאר, זה אלה שלא היה להם מעמד

יואל ליפובצקי:  ואותם, כפי שאמרתי, אחרי שנגמר החודש הזה, קודם כל, מקרים הומניטריים אנחנו מקבלים כבר בכל שאר הלשכות, לשאלתך

עודד פורר: יואל, אתה נמצא בוועדת עלייה

עודד פורר:  עלייה

עודד פורר:  קליטה ותפוצות

עודד פורר:  למדינת ישראל, באו לפה, סדר גודל, לדעתי, אגב, זה גם לא מספר אנשים שמדינת ישראל לא יודעת להתמודד איתם

עודד פורר:  להערכתי, מה-15 באפריל, עד עכשיו, יש לנו סדר גודל של מקסימום, מקסימום, אלפיים כאלה שהם טועני זכאות

עודד פורר:  לך יש את הנתונים האלה, אולי יותר מדויקים

עודד פורר:  לדעתי, אפילו לא אלפיים, נכון? אפילו לא אלפיים

עודד פורר:  ביקשנו בוועדה, את זה ביקשנו

שלומית אבינח: כמה הגיעו?     

אלה סבן: אין לנו את הנתון הזה כי הפסקנו לרשום אותם

עודד פורר: מדהים

יואל ליפובצקי: תראה, אני יכול להציע משהו

יואל ליפובצקי:  אני יכול להציע משהו

יואל ליפובצקי:  כמו שעשינו עם הרשימה שקיבלנו ממשרד הקליטה על מי שיש לו כבר אשרת עולה, לדעתי זה כבר קרוב ל-5,000 או 6,000 אזרחים, או עדיין לא אזרחים, אזרחים אפשר להגיד

עודד פורר: הם אזרחים

יואל ליפובצקי: כן, הם כבר עם תעודת עולה עוד לפני תעודת זהות

יואל ליפובצקי:  ולהם אנחנו נותנים, כפי שאמרתי, נזמן אותם לכל שאר הלשכות, חוץ מהארבע

יואל ליפובצקי:  יש לנו עוד כחמישים כאלה

יואל ליפובצקי:  אפשר, אם יש לכם רשימה, מ שאתה בעצם מציג את אלה שקיבלו "go/no go" - - -     

עודד פורר: אין להם רשימה

יואל ליפובצקי: לא, אבל מישהו בדק אותם, מה זאת אומרת? אולי ל"נתיב" יש את הרשימה

אלה סבן: רשימה של אלה שהגיעו עד שהפסקנו לרשום

שלומית אבינח: אבל 16 באפריל, למי יש את הרשימות מי הגיע מה-16 באפריל?     

אלה סבן: אחרי? הם תיירים

אלה סבן:  אנחנו לא אחראים על התיירים

אלה סבן:  מבחינתנו הם תיירים

שלומית אבינח: אז איך, אז אין להם מעמד

אלה סבן: נכון

יואל ליפובצקי: מי שעבר "go/no go" על ידכם, אין לכם את הפרטים שלו? בטוח יש לכם

יואל ליפובצקי:  אתם רושמים את זה, הרי

יואל ליפובצקי:  מה זה?     

אלה סבן: תייר

אלה סבן:  הוא תייר

יואל ליפובצקי: אבל, אתם לא רושמים שבדקתם אותו? שכנראה הוא זכאי שבות, מה, סתם משלמים לו כרטיס טיסה על סמך מה? בטוח יש רישום

עודד פורר: רגע, רגע

גנאדי פולישצ'וק: בוודאי שיש את הרשימות האלה, אבל אנחנו לא יודעים מי מהם כן מימש את זה ומי לא

עודד פורר: אז לא, אז יש לי בקשה

עודד פורר:  אני אגיד לך מה אפשר לעשות, גנאדי

עודד פורר:  אפשר לקחת את הרשימות של מי שהגיע לכן ב-"go/no go", שנייה רגע

עודד פורר:  להעביר אותם ללשכות, קודם כל, אני אחזור ואומר מה הפתרון המיטבי בעיני

עודד פורר:  הפתרון המיטבי בעיני הוא ששלוש הלשכות של ה-"one stop shop" של משרד הקליטה, יהיו אלה שיטפלו בהם

עודד פורר:  ידעו לעמוד בזה

עודד פורר:  זה צמצמתם את כל הזה ויש שלוש לשכות, שהם נותנים את המענה

עודד פורר:  וזה לגיטימי, וזה לא צריך להגיע ללשכות רשות האוכלוסין

עודד פורר:  לחילופין, ואנחנו נדבר על זה גם בדיון עם השר פה בשעה 12:00

עודד פורר:  לחילופין, יכולה "נתיב" להעביר את הרשימות למשרד הפנים, לרשות האוכלוסין וההגירה, אצלכם בלשכות, אתם, זה נכנס לתוך מערכת ממוחשבת, הרי, אני מניח, הרשימה הזאת

גנאדי פולישצ'וק: אפשר רק הערה קטנה?     

עודד פורר: כן

גנאדי פולישצ'וק: הרשימות של אישורי "go/no go", כל בוקר בשעה 06:00 באופן אוטומטי, עוברות בהעתק אחד למשרד הקליטה, העתק שני לרשות האוכלוסין והעתק שלישי לסוכנות היהודית

עודד פורר: אז הבקשה שלי, לחילופין, מרשות האוכלוסין, מכיוון שגם יש את הרשימות האלה, אם יש פנייה של מישהו שהוא ב-"go/no go", לקבוע לו תור באחת מהלשכות שהן לא הארבע הגדולות

עודד פורר:  אין לי שום בעיה שמגיע מישהו במעמד תייר כדי לעשות כאן שינוי מעמד לתל אביב, והוא יצטרך לנסוע ללא יודע, רחובות, או אפילו אם הוא יצטרך לנסוע לאילת, בסדר? גם שלוש שעות נסיעה, זה משהו, ואז בלשכות אתם תדעו לנתב, כי יש גם לשכות שהן ריקות מבחינת הוצאת דרכונים

עודד פורר:  לפחות לפי התמונות שמפורסמות בתקשורת

יואל ליפובצקי: הלוואי שנגיע לזה

עודד פורר: בסדר

יואל ליפובצקי: מה שראית בתקשורת זה אוהלי המתנה בחוץ

עודד פורר: אני אומר שוב, בתוך הלשכות, ואז יהיה איזשהו מענה לקבוצה הזאת

עודד פורר:  זאת לא קבוצה גדולה, אני חוזר ואומר

עודד פורר:  אני לא מדבר עכשיו על הכל

עודד פורר:  יש את הבעיה הכללית, שהיא בעיה כללית, הומניטרית, שאתם נותנים לה פתרון ברמה ההומניטרית

עודד פורר:  אבל, יש איזשהו אירוע שהוא נוצר, אגב, האירוע הזה נוצר בגלל פעולות של משרד הקליטה, בו זמנית עם פעולות שעושה רשות האוכלוסין, שלא מסונכרנות

עודד פורר:  כי לכאורה, אם לא הייתם יוצאי במבצע דרכונים, כל אלה שבמשרד הקליטה כבר היה מקבל אותם, היה מגיע אליכם

עודד פורר:  אין זה

עודד פורר:  עד לסיום מבצע הדרכונים, פתרון המיטבי בעיני הוא שמשרד העלייה והקליטה יקבל אותם בשלוש הלשכות

עודד פורר:  לחילופין, אפשר לעשות את הדבר השני שהוא, אין לי מאמן כדורסל שם, זה לגרד את אוזן ימין עם יד שמאל

עודד פורר:  זה סתם

עודד פורר:  זה לערבב את זה

עודד פורר:  זו דעתי

עודד פורר:  השר לא רוצה, זה בסוף הנחייה של השר, זה לא החלטה לא של אלה ולא של יאנה

עודד פורר:  זו החלטה של השר

עודד פורר:  נשאל אותו

עודד פורר:  ב-12:00 נשאל אותו

עודד פורר:  למה לא לקבל, עד שמשרד הפנים, אני חוזר ואומר, לגיטימי - - -     

שלומית אבינח: אין רישום של אף אחד

עודד פורר: כן, לא, הפתרון המיטבי הוא, אגב, מה העומסים אצלכם בלשכות האלה ב-"one stop shop" כרגע? אין, זה כאילו אבסורד, זה אבסורד שזועק לשמיים

עודד פורר:  זה פתוח, זה ריק

אלה סבן: לא, אבל אני רוצה להגיד משהו

אלה סבן:  יש כאן בארץ מעל אלפיים זכאי עלייה או טועני זכאות שנמצאים כבר המון חודשים לפני ה-15 באפריל, והם לא מגיעים

אלה סבן:  הם לא נרשמים, הם לא מתקשרים, הם לא רוצים לשנות מעמד

שלומית אבינח: למה?     

אלה סבן: שאלה טובה

עודד פורר: זה משהו אחר

אלה סבן: לא, אז אני אומרת - - -     

עודד פורר: זה, אני, אין לי אין בעיה בואי, מי שלא רוצה לשנות מעמד, אני לא מכריח אף אחד לשנות מעמד

עודד פורר:  גם אין לי בעיה

עודד פורר:  זו בעיה שלו שהוא נמצא כאן באשרת תייר

שלומית אבינח: אולי הם לא יודעים שהם צריכים לעשות את זה

עודד פורר: לא, הם יודעים

אלה סבן: הם יודעים

אלה סבן:  תאמיני לי שהם יודעים

אלה סבן:  תאמיני לי שהם יודעים

עודד פורר: אין זה

עודד פורר:  אני מניח שיש כאלה שאו שלא רוצים, או שיש כאלה שכרגע אין להם לאן לפנות

עודד פורר:  מה-15 באפריל - - -     

אלה סבן: לא, אני מדברת על אלה שהגיעו לפני ה-15 באפריל

עודד פורר: גם אם הגעתי ב-10 באפריל ואמרתי שאני אפנה בשבוע הבא

אלה סבן: לא, אנחנו מסתכלים על תאריך הכניסה לארץ, אנחנו לא מסתכלים על מתי הוא פנה

אלה סבן:  אנחנו מסתכלים על תאריך הכניסה לארץ

עודד פורר: אתה, אני רואה שאתה עוד מעט קופץ מהכיסא

גל בוז'יקובסקי: גל בוזי'קובסקי, המחלקה המשפטית של מכון ירושלים לצדק

גל בוז'יקובסקי:  אנחנו מתעסקים בכל מה שקשור לייצוג חבר'ה שרוצים עלייה, מכל המדינות

גל בוז'יקובסקי:  גם מחבר העמים וגם משאר המדינות

גל בוז'יקובסקי:  אנחנו הגשנו בג"ץ בשבוע שעבר יחד עם האגודה הישראלית לזוגות בין-לאומיים, בעניין המתווה

גל בוז'יקובסקי:  צר לי שיש פה מצב שבעצם אומרים שהעולים, אלה שהם, קודם כל, אלה שהם תיירים, שעדיין אין להם זכאות שבות, כביכול הם בבדיקה של "נתיב" או של הסוכנות היהודית, משהו כמו, יש כאלה שהם משהו כמו חצי שנה או שבעה חודשים אין תשובה בעניינם

גל בוז'יקובסקי:  וכאשר הם מגיעים, הם כן מגיעים ללשכות רשות האוכלוסין כדי לבדוק מה המצב, ואין תשובות אמיתיות

גל בוז'יקובסקי:  זאת אומרת, התשובה היא שאין עדיין תשובה

קריאה: זה נושא אחר

גל בוז'יקובסקי: אוקיי, בסדר

גל בוז'יקובסקי:  בעניין הזה

גל בוז'יקובסקי:  עכשיו, לעניין הלשכות, אף לשכה, כולל משהו שאני ייצגתי באופן אישי השבוע, תור לתייר שהוא בתהליך של שבות, בוטל

גל בוז'יקובסקי:  יום לפני שהיינו צריכים להגיע בלשכת אשקלון, לא בלשכת תל אביב, לא בירושלים, לא בבאר שבע ולא בחיפה, בוטל שעות לפני שהיינו צריכים להגיע

עודד פורר: אתם מבינים את התסכול של מישהו שאמור לעשות עלייה, היה לו תור, ביטלו לו

עודד פורר:  מה המסר?     

יואל ליפובצקי: אנחנו מבינים את התסכול לגמרי

יואל ליפובצקי:  אבל, שוב, קיבלנו הנחיה מהשר, ולכן, לכל דבר יש את התסכול שלו

גל בוז'יקובסקי: עכשיו, משהו שאני חייב להוסיף

גל בוז'יקובסקי:  סליחה על ההתפרצות

גל בוז'יקובסקי:  בתושבה של המדינה לעתירה, הם כותבים שנושא העלייה, נושא העלייה בכלל לא בעדיפות כאן

גל בוז'יקובסקי:  כלומר, מה שהם כותבים שיבוא בעדיפות אחרי שמרתון הדרכון יסתיים בעניין אשרות, זה קודם כל איחוד משפחות, קבלת בקשות לפתיחת הליך, ואני לא רואה פה התייחסות בכלל לעניין עלייה

גל בוז'יקובסקי:  זאת אומרת - - -     

עודד פורר: זה לא על סדר היום של הממשלה היום

עודד פורר:  העלייה היא לא על סדר היום של הממשלה

עודד פורר:  יאיר

יאיר סמוליאנוב: קודם כל, אני פשוט מנסה להבין משהו כי אולי פספסתי

יאיר סמוליאנוב:  אם האמירה של רשות האוכלוסין וההגירה זה שיש ארבע לשכות מרכזיות שהן אפשר להוציא רק דרכונים, ובשאר הלשכות, עד היום, למרות שזה נאמר פה פעם אחר פעם, אפשר להוציא לכאורה אשרות

עודד פורר: לא, זה לא מה שהוא אמר

עודד פורר:  הוא תיקן, הוא אמר שבשאר הלשכות יש שירותים אחרים שניתנים, למעט אשרות

עודד פורר:  אשרות אי אפשר בשום מקום

יאיר סמוליאנוב: זה מדויק מה שיושב הראש אמר?     

יואל ליפובצקי: כן, חוץ מאשרות שלא עשינו להן הארכה גורפת, בכוונה, זה אשרות תייר ואשרות מתנדב

יואל ליפובצקי:  זה ב'2 ו-ב'4, שבמקרים האלה אנחנו רוצים להבין למה נדרשת הארכה

יואל ליפובצקי:  כל שאר סוגי האשרות הוארכו אוטומטית

קריאה: יש גם בעיה עם אינטר-ויזה

עודד פורר: בסדר

עודד פורר:  חבר'ה, אני לא פותר פה את הבעיות של כל המדינה כרגע

עודד פורר:  אני, עלייה, קליטה ותפוצות

יאיר סמוליאנוב: אוקיי, אז מה שאני אומר בהקשר הזה, זה קודם כל, אני הייתי שמח ומבקש שתצא הודעה מטעם רשות האוכלוסין וההגירה, גם בשפה הרוסית, שתגיע לעולים, שיגידו להם, זאת אומרת, אם זה המצב אז לפחות שזה יצא

יאיר סמוליאנוב:  ויגידו, חברים, אם יש לך תור לשבוע הבא בלשכת רשות האוכלוסים וההגירה בפתח תקווה בשביל הסיפור הזה של אשרה, קח בחשבון שאתה לא יכול להגיע

יאיר סמוליאנוב:  אין לך מה להגיע

יאיר סמוליאנוב:  אל תצפה לזה שיום לפני זה

יאיר סמוליאנוב:  אל תיקח חופש, אל תיקח בייביסיטר לילדים, לא יודע

עודד פורר: אה, לא יצאה הודעה ביטול על כל התורים?     

יאיר סמוליאנוב: לא, לא

יואל ליפובצקי: עשינו פרסום באינטרנט

יואל ליפובצקי:  יש את זה אפילו באתר

יואל ליפובצקי:  אפשר לחפש את זה תוך כדי

יאיר סמוליאנוב: לא בוטל להם התור

גל בוז'יקובסקי: הם לא הודיעו לכולם

יואל ליפובצקי: הודענו

גל בוז'יקובסקי: לא

יואל ליפובצקי: קודם כל, מי שאין לי את הטלפון שלו, אני גם לא יכול להודיע לו

יואל ליפובצקי:  בדרך כלל, תיירים, אין לנו בכלל מספר טלפון שלהם, נתחיל מזה

עודד פורר: כשהוא קובע תור, הוא לא מכניס טלפון למערכת?     

יואל ליפובצקי: לא, כי זה עדיין לא מקוון, לצערנו

יואל ליפובצקי:  פשוט קובעים, אנחנו אומרים לו יום ושעה ואנחנו רושמים את מספר הדרכון ואת השם

יואל ליפובצקי:  אבל, בכל מקרה, באתר האינטרנט יש פרסום ויש הסבר לגבי כל המבצע הזה, כל הפרויקט של הדרכונים, מה כן הוארך, מה לא הוארך, איזה סוגים, לכמה זמן, בין איזה תאריכים

עודד פורר: טוב

גל בוז'יקובסקי: יש את זה בשפה הרוסית?     

יאיר סמוליאנוב: רגע, אני רק רוצה לסיים

יאיר סמוליאנוב:  עוד משפט אחד

יאיר סמוליאנוב:  אני מרגיש אנחנו קצת הולכים פה סחור סחור בתשובות שאני מקבל, לפחות

יאיר סמוליאנוב:  כי בסוף, הסיטואציה פה, אין לנו מושג בכמה אנשים מדובר, כי הרשימות מורכבות וכי אנחנו גם לא באמת יודעים כמה אנשים עכשיו דחוף להם

יאיר סמוליאנוב:  אתה מדבר הרבה על הסוגייה של הומניטרי, אז אני אומר, בסוף, בן אדם שהוא אולי לא בסכנת חיים, אבל הוא רוצה להתחיל את החיים שלו כאן בישראל

יאיר סמוליאנוב:  אז אולי לא בקשה חרגה, אבל נראה לי שזו בקשה לגיטימית שבן אדם רוצה מחר בבוקר להתחיל את החיים שלו כאן בצורה נורמלית

יאיר סמוליאנוב:  מה שאני לא מצליח להבין, ולא קיבלתי על זה תשובה, זה למה אי אפשר לקחת, בשיתוף של משרד הפנים ומשרד הקליטה, עמדה אחת אפילו, אני יורד למטה, עמדה אחת בארץ, אני אומר לכם, יש את, אני מכיר מאה עולים כאלה

יאיר סמוליאנוב:  אני, אישית, מכיר מאה כאלה

יאיר סמוליאנוב:  אם אני מכיר מאה, כנראה שיש עוד, לא יודע, 300 או 400

עודד פורר: ברור

עודד פורר:  ברור

עודד פורר:  תודה

יאיר סמוליאנוב: עמדה אחת כזאת בארץ

יאיר סמוליאנוב:  ומי שבאמת חשוב לו, שתהיה לו את האפשרות להגיע

יאיר סמוליאנוב:  שמי שממש ישקיע וירצה, שיוכל להגיע לאנשהו

עודד פורר: תודה

עודד פורר:  נעמי קסל

נעמי קסל: שלום, אני עורכת דין נעמי קסל, מהמרכז לסיוע משפטי של עולים של התנועה הרפורמית

נעמי קסל:  דבר ראשון, אני רוצה באמת לברך גם את הוועדה על המעקב, וגם את הקשב של רשות האוכלוסין

נעמי קסל:  כי יש כן קשב, הם עשו דברים מאז שהתחילו הדיונים בוועדה, וניסו כן לפתור דברים

נעמי קסל:  ועדיין, יש, אני לא, זו מילה קצת חריפה, אבל יש כאוס

נעמי קסל:  המטה לא כל כך מודע למה שקורה בלשכות

נעמי קסל:  כי כן יש לשכות שפתוחות, כן יש לשכות שנותנות שירותים, ויש לשכות שסגורות

נעמי קסל:  ואין שום דרך לדעת את זה, כי אין פרסום

נעמי קסל:  והדרך היחידה שאנחנו יודעים את זה, זה שעורכי דין של הגירה בקבוצות שיש להם, אני אגלה פה סוד, מתכתבים ביניהם מה ענו להם מכל לשכה ולשכה, ולאיזו לשכה כן אפשר ללכת, ולאיזו לשכה אי אפשר ללכת

נעמי קסל:  עכשיו, אני, אדם שמגיש בקשה למעמד עולה, לא צריך עורך דין, אבל הוא צריך פרסום של מה כן פתוח, איפה פתוח, איפה הוא יכול להאריך את אשרת התייר, איפה הוא יכול לקבל אינטר-ויזה

נעמי קסל:  למשל, אחרי הדיונים בוועדה, לשכת נתניה, למשל, שהודיעה שהיא סגורה לחודש וחצי ואין שום קבלת קהל לאשרות, פתאום, אחרי הדיונים בוועדה, אז פתאום הודיעו שללכת נתניה כן אפשר להגיע ולהאריך אינטר-ויזה ואשרות תייר

נעמי קסל:  מי שיגיע בין 08:00 ל-08:30

נעמי קסל:  אבל, למה זה לא מפורסם? אם אני, כעורכת דין להגירה, לא יודעת, איך מצפים מעולה חדש שגם לא מדבר עברית לדעת

עודד פורר: ברור

נעמי קסל: ואני רק רוצה להוסיף עוד נקודה

נעמי קסל:  כשהתחלנו את הדיונים, כל הדברים האלה וה-"go/no go", שעל זה לא חל על הגירים שלנו

נעמי קסל:  והגירים שלנו גם נפגעים מזה וגם נפגעים מביטול התורים, כי הם צריכים, בניגוד לעולים אחרים, הם צריכים שימועים

נעמי קסל:  והראיונות שעושים להם בלשכות מבוטלים

נעמי קסל:  האנשים שנמצאים פה עם אשרות תייר, למשל בלשכת אשדוד - - -     

עודד פורר: ברור, ברור

עודד פורר:  כבר דיברנו על זה

עודד פורר:  תודה

נעמי קסל: וזה, מאוד מאוד פוגע בעולים

עודד פורר: תודה

עודד פורר:  אתה רוצה להגיב למה שנאמר, יואל?     

יואל ליפובצקי: לא, עוד פעם, אני יכול רק לחזור על מה שאמרתי

יואל ליפובצקי:  אנחנו פרויקט של דרכונים לאזרחי מדינת ישראל, ואנחנו מתמקדים בו לתקופה מאוד קצרה של בין חודש לחודש וחצי, בהתאם למה שהשר יחליט

יואל ליפובצקי:  ואני מאוד מקווה שנצליח בתקופה הזאת לתת למקרים החריגים באמת

יואל ליפובצקי:  ואני, הנה, כמו שאמרה עורכת הדין, אז עובדה שכן מקבלים אשרות

יואל ליפובצקי:  אז זה לא נכון שלא מקבלים כלום, מי שמזין אותך בזה

יואל ליפובצקי:  אבל, בסדר, לא ניכנס שוב לוויכוח הזה

יואל ליפובצקי:  אני רק אומר שאנחנו ננסה לתת את השירות לכולם

יואל ליפובצקי:  גם לעולים, גם לתיירים, גם לשאר הזרים, לזוגות, לישראליים

יואל ליפובצקי:  אנחנו מנסים לתת לכולם את השירות הכי טוב שאפשר

יואל ליפובצקי:  זה נכון שמתמקדים בשירות מסוים, אז מן הסתם, שירות אחר

עודד פורר: מישהו רוצה להוסיף משהו? מישהו שלא דיבר

עודד פורר:  כן, קונסטנטין שוויביש

קונסטנטין שוויביש: כן, שלום

קונסטנטין שוויביש:  קונסטנטין שוויביש, איגוד מורים עולים

קונסטנטין שוויביש:  שני משפטים

קונסטנטין שוויביש:  אני היום הייתי עם חברים בלשכה בירושלים

קונסטנטין שוויביש:  הם, כאזרחי סוג ב', קיבלו את הלסה-פסה (תעודת מעבר) ולא דרכון, אבל זה סיפור אחר

עודד פורר: אגב, למה?     

קונסטנטין שוויביש: כי לפי החוק הם אמורים להיות שלוש שנים, חמש שנים בארץ

עודד פורר: לא

עודד פורר:  דרכון? בשביל לקבל דרכון?     

קונסטנטין שוויביש: כן

עודד פורר: היום עולה חוק שרוצה לבטל את זה

קונסטנטין שוויביש: לא, לא

קונסטנטין שוויביש:  אבל הם כבר שנה וחצי פה

קונסטנטין שוויביש:  הם צריכים להמשיך

עודד פורר: אה, אתה מדבר על דרכון, הם קיבלו דרכון

קונסטנטין שוויביש: הם קיבלו דרכון, עכשיו הם צריכים לקבל עוד דרכון

יואל ליפובצקי: אתה לא מתכוון לרמת השירות שקיבלתם מהעובדים?     

קונסטנטין שוויביש: לא, לא, לא

קונסטנטין שוויביש:  שירות מעולה     

יואל ליפובצקי: לא, כי זה היה נשמע

עודד פורר: לא, לא, לא

קונסטנטין שוויביש: חכה, אני אסביר לכם

קונסטנטין שוויביש:  אני מדבר על - - -      

עודד פורר: לא, רגע, אני רוצה להבין

עודד פורר:  הם עלו לפני שנה וחצי

קונסטנטין שוויביש: לא, הם עלו קצת יותר לפני כן

עודד פורר: קיבלו דרכון כבר?     

קונסטנטין שוויביש: ברגע שהם עלו הם קיבלו דרכון

קונסטנטין שוויביש:  אבל, היום באו להמשיך דרכון ואמרו להם, לא, סליחה, רק לסה-פסה, מכיוון שאתם מתוך חמש שנים לא חיים פה בארץ שלוש שנים, אלא שנתיים ומשהו

קונסטנטין שוויביש:  לכן, אתם אזרחי סוג ב' ולא יכולים לקבל דרכון

יואל ליפובצקי: דרך אגב, אני רק יכול לעדכן שהייתה עתירה בדיוק על זה ובית משפט דחה אותה לפני שבועיים, לדעתי, או משהו כזה, ואמר שזה בסדר גמור הנהלים האלה ומה שהמדינה קבעה

קונסטנטין שוויביש: כן, אני פשוט לא ידעתי שדרכון - - -     

עודד פורר: לא, אגב כך נוהגים כלפי כולם? אם אני עכשיו - - -     

יואל ליפובצקי: זה לא משנה מאיפה אתה עולה

יואל ליפובצקי:  מכל העולם

עודד פורר: לא, נניח שאני נולדתי בישראל ואחרי שנה ההורים שלי עזבו, ומאז אני חי בארצות הברית

עודד פורר:  אבל, היה לי דרכון ישראלי

עודד פורר:  אני מחדש אותו מידי שנה בקונסוליה בעצם

קונסטנטין שוויביש: לסה-פסה

עודד פורר: לא

יואל ליפובצקי: זה תלוי

יואל ליפובצקי:  אם ההורים היו פה אזרחים ישראלים ואתה נולדת פה ועשיתם מעבר, למשל, אז החוק כן מאפשר לתת לך את הדרכון הרגיל

יואל ליפובצקי:  אבל אם ההורים שלך עשו עלייה, נגיד

עודד פורר: נניח שעשיתי עלייה, ואני מראשון עד חמישי עובד בצרפת, יש עלייה כזאת, אני מניח שאלה תוכל לפרט, עליית בואינג, עליית ג'מבו, כל אחד קורא לזה אחרת

עודד פורר:  אני ביום ראשון עולה על מטוס לצרפת, חוזר לארץ ביום חמישי, וככה אני חי פה חמש שנים

עודד פורר:  זה אומר שכשאתה תספור לי את הימים, כנראה - - -     

יואל ליפובצקי: לא בטוח, אם יהיה לך שישים אחוז, אז קודם כל - - -     

עודד פורר: אם אני מראשון עד חמישי לא בארץ, אז לא יהיה לי

יואל ליפובצקי: אז לא יהיה לך שישים אחוז

יואל ליפובצקי:  אבל אנחנו בודקים את זה פרטני, כי אם למשל אשתך והילדים, מרכז החיים שלהם פה והם לומדים פה בבתי-ספר ובגנים, ואשתך עובד פה ולא עובדת בצרפת או בארצות הברית, אנחנו מסתכלים בסוף על מרכז החיים של המשפחה

עודד פורר: ואם עליתי לארץ, סתם, אני באמת שואל, אם עליתי לארץ, חייתי פה עשר שנים, שירתי בצבא, ואחרי עשר שנים החלטתי לעבור לעבוד בחו"ל

יואל ליפובצקי: אין בעיה

יואל ליפובצקי:  אם היית פה עשר שנים, אתה כבר זכאי לדרכון

שלומית אבינח: חמש שנים

עודד פורר: לא

יואל ליפובצקי: אנחנו בודקים את שלוש השנים מתוך החמש

עודד פורר: הראשונות בלבד

יואל ליפובצקי: כן

יואל ליפובצקי:  ואם אחר כך אתה חוזר וחי תקופה של כמה שנים, אז כמובן כמו כל אזרח

עודד פורר: אוקיי

קונסטנטין שוויביש: אוקיי, אבל לא על זה

עודד פורר: לא, סתם

קונסטנטין שוויביש: כן, אני יכול גם להרחיב בנושא, אבל זה לא הנושא של היום

שלומית אבינח: זה לא נושא הדיון

קונסטנטין שוויביש: כן

קונסטנטין שוויביש:  אני פשוט רוצה להגיד שמתוך ארבעים עמדות שהיו שם, זה כמו בית כנסת באוגוסט

קונסטנטין שוויביש:  כלומר, ריק

קונסטנטין שוויביש:  חצי מהעמדות תפוסות וחצי לא

קונסטנטין שוויביש:  אין תור, אין כלום, ואפשר, איך לומר, להקדיש אחת, שתיים או שלוש עמדות בירושלים לנושא של ויזות וכך הלאה, בלי שום בעיה

קונסטנטין שוויביש:  אז אין עומס כבר, המבצע הסתיים, אפשר כבר להכריז על סיום, בעיני

עודד פורר: תודה

עודד פורר:  חבר הכנסת, גלעד קריב

קונסטנטין שוויביש: אה, עוד משפט

קונסטנטין שוויביש:  לא רק האנשים האלה, לא רק יכולים לקבל ביטוח בריאות וכך הלאה, הם גם לא יכולים להוציא כסף

קונסטנטין שוויביש:  מכיוון שכרטיס אשראי של רוסיה, למשל, בגלל סנקציות, אין אפשרות למשוך כסף בכספומט בישראל

קונסטנטין שוויביש:  אז הם גם בלי כסף

עודד פורר: חבר הכנסת, קריב

גלעד קריב: בוקר טוב

גלעד קריב:  אני מצטערת שאני מגיע רק עכשיו

גלעד קריב:  אני מגיע מדיו בוועדת חוקה

גלעד קריב:  קצת יורת סוער שם, אבל נראה לי שדווקא הדיון הזה יותר נוגע לחייהם של אנשים וזכויותיהם

גלעד קריב:  אדוני יושב הראש, אני, אני מאוד מוטרד מכך שאנחנו לא מצליחים להתקדם לעבר פתרונות ישימים

גלעד קריב:  אני חושב שאף אחד מאיתנו לא כופר בחשיבות המהלך לצמצום או חיסול התורים בנושא הדרכונים ובנושאים אחרים שנוגעים לאזרחים ישראליים

גלעד קריב:  אני מתקשה להבין מדוע, למרות הדיונים שהתקיימו כאן, וגם מדוע, למרות אמירות שאני שמעתי מפי שר המשפטים, אנחנו לא מצליחים להתקדם לפתרון פרקטי לטובת, אני מבין שדיברו כאן כבר על הגירים ועל העולים, לטובת ציבור גדול מאוד של אנשים, שהם עדיין לא אזרחים

גלעד קריב:  אבל, חייהם קשורים בחיי אזרחים ישראלים

גלעד קריב:  ובסופו של דבר, כשאזרח ישראלי, בן-זוגו, בת-זוגו, לא יכולים להנות מביטוח בריאות, הנושא הזה הוא פגיעה באזרחים ישראלים, לא פחות מאי-יכולת לצאת לנופש ביוון או בתורכיה בקיץ

גלעד קריב:       כל הצגת הדברים שאני מבין שהייתה כאן, כאילו אנחנו קודם כל דואגים לאזרחנו, ואחרי זה נטפל במי שהוא לא אזרח, היא פשוט הצגה שגויה לחלוטין

גלעד קריב:  אתם, לא במתכוון, מכוונות טובות, פוגעים באלפי אזרחים ישראליים, שחייהם פשוט משובשים לחלוטין, בגלל הפגיעה בזכויות של בני או בנות הזוג שלהם

גלעד קריב:  הזכות לזוגיות לא פחות חשובה מהזכות לנסוע לחו"ל לנופש או לעבודה

גלעד קריב:  והזכות לישון בלילה מבלי חשש שמחר תתגלה בעיה בריאותית לבן או לבת זוגך, והמשפחה תקרוס כלכלית כי אין ביטוח בריאותי, מה? זה פחות חשוב? עכשיו, הרי, הדיון הוא לא תיאורטי

גלעד קריב:  אתם, הרי, מסכימים על זה

גלעד קריב:  אני דיברתי עם השר הרבה

גלעד קריב:  אדוני יושב ראש הוועדה דיבר עם השר הרבה

גלעד קריב:  אין פה, הרי, וויכוח עקרוני, יש פה רק שאלה של מציאת פתרונות מאוזנים

גלעד קריב:       לפתוח שש תיבות מייל למקרים הומניטריים, שבחלק גדול מהמקרים גם אף אחד לא עונה על הפנייה, זה לא פתרון

גלעד קריב:  זה הצהרת כוונות נחמדה, זה לא פתרון

גלעד קריב:  ופה אני רוצה לומר בצורה מאוד ברורה, אדוני יושב הראש, יש רק פתרון אחד כל עוד מבצע הדרכונים ממשיך, ובאמת כל כתבות היח"צ של משרד הפנים הרי מהללות את המבצע הזה

גלעד קריב:  צודק הדובר האחרון שעל פניו נראה שאפשר להתחיל לצמצם במבצע כי הם הצליחו

גלעד קריב:  אבל, כל עוד הם מתעקשים להמשיך, יש רק פתרון אחד – הקמת לשכות ייעודיות, שבהן ניתן לקבוע תורים לאותם מקרים שלא צריך לקרוא להם מקרים הומניטרי

גלעד קריב:  מקרה הומניטרי, אני רוצה להזכיר, יש פה פשוט שיבוש מושגים

גלעד קריב:  מקרה הומניטרי זה מקרה שיוצא מגבולות ההגדרה בחוק

גלעד קריב:  בסדר? מקרה הומניטרי זה מקרה שעל פי החוק לא מגיע מענה, ועכשיו יש פרוצדורה שאומרת שיקולי הומניטריים

גלעד קריב:  כשבן-זוג מבקש להתאזרח והוא פה במעמד תייר אין לו ביטוח בריאות והוא לא יכול לעבוד, זה לא מקרה הומניטרי, זו הפרת חוק מצד המדינה

גלעד קריב:      ולכן, אני באמת, מכיוון שזה כבר דיון שלישי, ואדוני יושב הראש מסור לעניין בצורה ברורה, אני מבקש מאדוני שנאמר בצורה ברורה – משרד הפנים צריך לחזור עם תשובה האם אתם מוכנים, או שאתם מבטלים את המבצע ומצמצמים אותו, ומחזירים את הלשכות המרכזיות לפעולה רגילה, או שאתם פותחים לשכות ייעודיות, אפשר אחת בצפון, אחת במרכז, אחת בדרום

גלעד קריב:  לפחות לכמה שבועות להקל בסיפור הזה

עודד פורר: תודה

גלעד קריב: ומשפט אחרון, חבריי בארגונים האזרחיים

גלעד קריב:  אני יודע שפעם אחת בג"ץ לא נתן מענה, אבל אם הסיפור הזה נמשך, צר לי לומר לכם, אני חושב שאתם צריכים לחזור עם מקרים ספציפיים לבג"ץ ובג"ץ יצטרך לומר את דברו

קריאה: יש עתירה - - -     

גלעד קריב: אני יודע, אבל כנראה צריך לשים עוד עתירות

גלעד קריב:  עוד עתירות קונקרטיות אם בשבוע-שבועיים הקרובים אין פתרון

עודד פורר: תודה רבה

עודד פורר:  אני רוצה לסכם את הדיון

עודד פורר:  ראשית, אני רוצה להודות לרשות האוכלוסין וההגירה על ההיענות לבקשת הוועדה והארכת התוקף לפטור מהאפוסטיל עד ה-31 באוגוסט

עודד פורר:  חשוב שהדבר יפורסם ויהיה ברור גם במשרד הקליטה ובלשכות שלכם, אני מבקש שבאמת ידעו את זה

עודד פורר:  כנ"ל לגבי זימון יזום לתורים לתעודות זהות לעולים

עודד פורר:  עד כאן הברכות

עודד פורר:  מכאן הבקשות הנוספות

עודד פורר:  כפי שנאמר ועלה פה גם בדיון בוועדה, אפשר לייצר מצב שזה נהנה וזה לא חסר

עודד פורר:  אני שב וקורא למשרד העלייה והקליטה, שלושת הלשכות שלכם שפתוחות, ואתם בעצמכם אומרים שהן פנויות יחסית

אלה סבן: לא לחוץ, כן

עודד פורר: אין לחץ – תפתחו אותם גם למי שהגיע לכאן מרוסיה ובלרוס ב-"go/no go"

עודד פורר:  על אחת כמה וכמה

עודד פורר:  כבר זה פתוח, כבר יש, כבר נותנים את השירות שם, למה לגרור את האנשים למקומות אחרים, אני לא מצליח להבין

עודד פורר:  למה להשאיר פה אנשים, אגב, לפי הנתונים שקיבלנו, מה-16 באפריל נכנסו לכל היותר 800 איש ב-"go/no go"

עודד פורר:  זה הסיפור

עודד פורר:  עכשיו, זה 800 אנשים, שבמקום שהם יסיימו את התהליך, ישנו מעמד, יעברו לטיפול משרד העלייה והקליטה, מטורטרים פה

עודד פורר:  זה בראש ובראשונה, אני חייב לומר, אינטרס של המשרד

עודד פורר:  של משרד העלייה והקליטה

עודד פורר:  תכף נגיע לרשות האוכלוסין, אבל זה אינטרס שלכם לפתור את זה

עודד פורר:  לפתור את זה ולטפל בהם כמו שאתם יודעים לטפל בעולה חדש, כדי להפוך אותם לעולים חדשים

עודד פורר:       ולכן, אני שב ופונה, וזה גם יעלה בשעה 12:00, ותבהירו את זה לשר לפני הדיון כי זה, פה, זה ממש, זה העבודה שלכם, זה המשרד, בשביל זה יש משרד עלייה וקליטה

עודד פורר:  אין עוד מדינות שיש בהן משרד עלייה וקליטה

עודד פורר:  אין

עודד פורר:  לא מצאתי מדינה שיש בה דבר כזה שנקרא עלייה וקליטה

עודד פורר:  אז זה עבור זה

עודד פורר:  דבר נוסף שאני מבקש מעתה ואילך – מכיוון ש"נתיב" מעבירים גם לרשות האוכלוסין וההגירה וגם למשרד העלייה והקליטה את ה-"go/no go", אני חושב שמשרד העלייה והקליטה חייב לנהל אצלו מאגר של ה-"go/no go"

עודד פורר:  כדי שיהיו לא את הנתונים

עודד פורר:  אתם לא צריכים שהסוכנות היהודית תהיה זאת שנותנת לי את הנתון של כמה מה-"go/no go" בסוף קיבלו אשרה וכמה, תעשו לכם מאגר כמה נמצאים פה ב-"go/no go" כמה בסוף סיימו את התהליך של העלייה והקליטה, כמה לא, כמה זה

עודד פורר:  זה שלכם

אלה סבן: הרשימה שהם מעבירים של ה-"go/no go", זה לאו דווקא אנשים שהגיעו לכאן

אלה סבן:  זו רשימה, מי שקיבל אישור

עודד פורר: זה לא משנה

עודד פורר:  את יודעת מי קיבל אישור - - -     

אלה סבן: יכול להיות שהוא קיבל היום אישור והוא יגיע בעוד שנתיים

גלעד קריב: יש לכם את נתוני הכניסה לישראל

גלעד קריב:  אתם לא יודעים מי בארץ?     

עודד פורר: אין פה - - -     

יואל ליפובצקי: גנאדי, אתם יכולים להעביר אלינו, כפי שיושב ראש הוועדה מבקש, במקום כל יום לשלוח מיילים שאני באמת לא יודע מה יש שם, מייל אחד

יואל ליפובצקי:  תעשו סדר אצלכם, תעביר לי את כל ה-"go/no go" מה-16 באפריל, ואנחנו נריץ את זה על המחשב, נראה מי פה, ונזמן אותם כמו שאנחנו מזמנים את מי שיש לו אשרת עולה בדרכון

גנאדי פולישצ'וק: א', אין כל בעיה

גנאדי פולישצ'וק:  ב', המיילים שאנחנו שולחים זה מערכת אוטומטית שבודקת, מערכת "go/no go" נבנתה כך שהיא מדווחת גם לכם, גם למשרד הקליטה, וגם לכם - - -     

יואל ליפובצקי: אם תצליחו לעשות משהו מרוכז

עודד פורר: בלי שום קשר, הוועדה מבקשת מ"נתיב"

גנאדי פולישצ'וק: אנחנו נעביר את זה

עודד פורר: להעביר מייל מרוכז לרשות האוכלוסין וההגירה על כל מי שנכנס לכאן אחרי ה-16 באפריל, כדי שאתם תזמנו

עודד פורר:  לאלה שעד ה-15 באפריל יש פתרון במשרד העלייה והקליטה, אלה מה-16 באפריל, הנה, רשות האוכלוסין וההגירה - - -     

גנאדי פולישצ'וק: יבוצע

עודד פורר: תקבל אותם, תזמן אותם

עודד פורר:  ובנוסף, אני שב ופונה לרשות האוכלוסין וההגירה

עודד פורר:  תמפו אצלכם באיזה לשכות, גם מבינת הדרכונים, אתם הכי, תפתחו מוקד, שניים, שלושה ברחבי הארץ, שיהיה מענה לנושא האשרות

גלעד קריב: לא מוקד טלפוני

עודד פורר: לא טלפוני

עודד פורר:  לא, לא, לא

גלעד קריב: מוקד, לשכה לטיפול

עודד פורר: לשכה שמטפלת, שיש בה נציג שמטפל

עודד פורר:  תראו בדיוק

עודד פורר:  אתם כבר, אתם רצים עם מבצע הדרכונים הזה כבר כמה? שבועיים? שלושה שבועות?     

יואל ליפובצקי: זה השבוע השלישי

עודד פורר: אז אתה כבר יודע להגיד איפה אתה יכול להקצות ברחבי הארץ

עודד פורר:  ולפחות יהיה מענה שהוא פתרון לכל מי שסוגיית האשרות הזאת בפניו

יואל ליפובצקי: רק, אדוני יושב הראש, אני רוצה להבהיר שתבינו את המשמעות שמי שהיום מקבל את המעמד ב-"one stop shop", יוצא בעצם אחרי שהוא עבר את "נתיב", משרד הקליטה ורשות האוכלוסין, יוצא בעצם כעולה כבר

גלעד קריב: אבל, אנחנו לא מדברים עליהם

יואל ליפובצקי: רגע, שנייה

גלעד קריב: אנחנו מדברים על - - -     

יואל ליפובצקי: אנחנו מדברים עליהם

יואל ליפובצקי:  מדברים עליהם

גלעד קריב: לא, אנחנו מדברים - - -     

עודד פורר: אתה דיברת על אחרים, אבל היה פה דיון שלם עוד לפני שהגעת

גלעד קריב: בסדר

עודד פורר: הוא רוצה להתייחס לזה

יואל ליפובצקי: אני רוצה רגע להתייחס לנושא שיושב הראש דיבר עליו

יואל ליפובצקי:  אם אנחנו לא נקבל אותם שם, זאת אומרת, בלשכות, כפי שאתה מציע, זה אומר שהם יגיעו, יקבלו את החוברת של "נתיב", ילכו הבייתה, יצטרכו למלא אותה, ישלחו ל"נתיב" בדואר, לירושלים, "נתיב" קוראים להם אליהם, עושים להם ראיון, ורק במידה והם זכאים הם שולחים אלינו את האישור, ואנחנו מזמנים אותם שוב

יואל ליפובצקי:  אז רק להבין שבמצב הזה זה חודשים, לעומת מצב של לפעמים ימים ב-"one stop shop"

עודד פורר: ב-"one stop shop" ברור

עודד פורר:  הפתרון הטוב ביותר, הנכון ביותר, האמיתי ביותר, הייעודי ביותר, זה "one stop shop"

עודד פורר:  אני, אנחנו - - -     

גלעד קריב: אדוני יושב הראש, אני מצטער שהגעתי באיחור, אבל אפשר לקבל תשובה, כי אני שמעתי מהשר, שוחחתי איתו, שהם שוקלים הקמה של לשכה ייעודית לנושא האשרות

עודד פורר: אז ביקשתי את זה ממנו, לא לשכה אחת, ביקשתי ממנו יותר

גלעד קריב: אז השאלה האם יש לכם הערכה מתי? יש פה אנשים ללא ביטוח בריאות

עודד פורר: תראה, אני יכול, אני לא חושב, אני אענה במקומו, אני לא חושב שהוא ייתן תשובה עכשיו

עודד פורר:  אני יכול לומר שמהשבוע שעבר היו לנו בקשות, חלקן, אגב, להפתעתי גם בזה, נענו

עודד פורר:  זה לא קורה פה כל דיון

עודד פורר:  עד עכשיו היו לי הרבה מאוד דיונים, בלי שזה, נענו

עודד פורר:  אני מקווה שזה ייענה בחיוב

עודד פורר:  כי אין שום סיבה שהיום לא תייצרו עוד שלוש נקודות ברחבי הארץ שיודעות לתת מענה לסוגיית האשרות

עודד פורר:  זה חד משמעית, מה שאמרת הוא נכון

גלעד קריב: אתם מבינים שיש אנשים שצריכים לצאת, למשל, לחו"ל, והם נמצאים פה במעמד תייר

גלעד קריב:  מישהו נפטר, מישהו על ערש דווי, מישהו חולה

עודד פורר: יש אינסוף, זה ברור לחלוטין

גלעד קריב: צריך לסגור את העסק בחו"ל

עודד פורר: תודה

גלעד קריב: אתם לא יכולים להשאיר חודשים אנשים בלי תשובה

גלעד קריב:  זה לא יכול להיות

עודד פורר: תודה רבה

עודד פורר:  ישיבת מעקב אחרי ה-15 ביוני אנחנו נקיים

עודד פורר:  אתן קצת זמן להיערכות

עודד פורר:  הישיבה נעולה